Ochridské jazero

Ochridské jazero (príp. Pogradecké jezero, macedónsky Охридско Езеро, albánsky Liqeni i Ohrit) je jazero na hraniciach Macedónska a Albánska (kraj Korçë) na Balkáne. Nachádza sa v medzihorskej tektonickej kotline. Vzniklo pred 3 až 4 miliónmi rokov, je to jedno z najstarších a najhlbších jazier v Európe.  Pomenované je podľa mesta Ochrid. Východné a západné brehy sú strmé a členité, zatiaľ čo severné a južné sú mierne a pozvolné. Má rozlohu . Je 30 kilometrov dlhé a maximálne  široké. Dosahuje maximálnu hĺbku 285 metrov. Leží v nadmorskej výške  Je obľúbenou letnou dovolenkovou destináciou nielen pre domácich. Z hlavného mesta Skopje je Ochrid vzdialený asi tri hodiny cesty.

 Vodný režim 
Voda priteká do jazera podzemnou riekou cez krasové dutiny v pohorí Galičica z vyššie položeného Prespanského jazera. Pri meste Struga vyteká z jazera rieka Čierny Drin do Jadranského mora. K vzostupu hladiny dochádza vždy na jar a na jeseň.

Voda v jazere je priezračne čistá (viditeľnosť až do  hĺbky). Teplota vody v lete dosahuje 18 až 24 °С.

 Fauna 
Na jazere je rozšírené rybárstvo. Žije v ňom viac ako 200 endemických druhov. Žijú tu kapre, pstruhy (endemické druhy letnica a belvica), úhory.

 Osídlenie pobrežia 
Na macedónskom pobreží ležia v smere zo severozápadu na juh postupne dediny Radožda, Kališta, známe mestá Struga a Ochrid, dediny Peštani, Sveta Bogorodica, Sveti Zaum, Lubanište a Sveti Naum. Na albánskom brehu sú to z juhu na sever mesto Pogradec a dediny Hodoništa a Lini. Na jazere je rozvinutá miestna lodná doprava.

 Iné projekty 

 Externé odkazy 
World Adventure 

Kategória:Medzinárodné jazerá v Európe
Kategória:Jazerá v Severnom Macedónsku
Kategória:Jazerá v Albánsku
Kategória:Povodie Drinu
Kategória:Balkán